Անտառային գերեզմանատուն (Տալլին)

**Անտառային գերեզմանատուն** ( — **Մետսակալմիստու**), գերեզմանատուն Տալլին քաղաքում, որտեղ թաղված են էստոնացի հայտնի գրողներ, նկարիչներ, քանդակագործներ, ճարտարապետներ և քաղաքական գործիչներ։ Տեղակայված է Կլոոստրիմետսայում (Kloostrimetsa tee, 36)։ Ընդհանուր մակերեսը կազմում է 48,3 հա։

## Պատմություն
Անտառային գերեզմանատունը հիմնադրվել է քաղաքային իշխանությունների որոշմամբ 1933 թվականին Կլոոստրիմեստայում, և այնտեղ առաջինը թաղվել է Էդուարդ Վիլդեն։ Պաշտոնական բացումը տեղի է ունեցել 1939 թվականին։ Նույն թվականին այնտեղ թաղվել է 15 մարդ։

Սկզբում գերեզմանատան ընդհանուր մակերեսը կազմել է 24,2 հա, սակայն հետագայում այն ընդլայնվել է և ներկայում կազմում է 48,3 հա։

Մետսակալմիստուն բնական տեսքով գերեզմանատուն է, և նրա ձևավորման պահանջներն արգելում են հուշաքարերի ու ցանկապատերի տեղադրումը։ Գերեզմանների վրա հուշարձանների տեղադրումը չի երաշխավորվում, բայց դրանք կան քիչ քանակով։ Սկզբում թույլատրվել է տեղադրել 80x60 սմ չափերով շիրմաքար, բայց հետագայում քարի երկարության առավելագույն չափը դարձվել է 1,5 մ։

1936 թվականին գերեզմանատանը կառուցվել է մատուռ ճարտարապետ Հերբերտ Յոհանսոնի նախագծով։ Հրդեհից հետո այն վերականգնվել է 1996 թվականին քաղաքային իշխանությունների աջակցությամբ։

2006 թվականին գերեզմանատանը հայտնվել է կոլումբարիում։

## Թաղումներ
300px|մինի|աջից
Անտառային գերեզմանատանն առաջինը թաղվել է գրող և դրամատուրգ Էդուարդ Վիլդեն 1933 թվականին։

Անտառային գերեզմանատանը տարածքներ են հատկացվել Էստոնիայի Թատերական և Մարզական ազգային միություններին, կոմպոզիտորների, գրողերի, նկարիչների, լրագրողների, բժիշկների, ճարտարապետների միություններին, Memento միությանը, Ազատագրական և Ֆիննական պատերազմների վետերաններին, գիտնականներին և այլն։

Անտառային գերեզմանատանը թաղված են.

* Էվալդ Աավ (1900-1939) – էստոնացի կոմպոզիտոր
* Ռոբերտ Ադամսոն – խորհրդային էստոնացի մանկավարժ և դպրոցի տնօրեն, Սոցիալիստական աշխատանքի հերոս
* Ուրմաս Ալենդեր (1953-1994) – էստոնացի ռոք-երգիչ
* Աուգուստ Ալլե (1890-1952) – էստոնացի գրող
* Հենդրիկ Ալլիկ (1901-1989) – կուսակցական գործիչ
* Ալեքսանդր Արդեր (1894-1966) – էստոնացի երգիչ
* Ռեյնո Արեն (1927-1990) – էստոնացի դերասան
* Էմմա Ասոն (1889-1965) – էստոնացի քաղաքական գործիչ, առաջին կինը, որ ընտրվել է Էստոնիայի խորհրդարանի անդամ
* Այնո Բախ (1901-1980) – գրաֆիկ, Էստոնական ԽՍՀ ժողովրդական նկարիչ
* Էյնո Բասկին (1929–2015) – էստոնացի դերասան
* Ալբերտ Բորկվել (1890-1963) – մաթեմատիկոս
* Էդուարդ Բորնհյոյե (1862-1923) – էստոնացի գրող
* Իմբի Վալհեմյաե – դերասանուհի
* Ռայմոնդ Վալգրե – կոմպոզիտոր
* Ալեքսանդեր Վարմա – Տարագրության մեջ Էստոնայի կառավարության նախագահ (1963-1970)
* Ադոլֆ Վեդրո (1890-1944) – կոմպոզիտոր
* Ալեքսանդր Վլադովսկի – ճարտարապետ
* Սիլվի Վրայտ (1951–2013) – խորհրդային և էստոնացի երգչուհի
* Վիկտոր Գուրև (1914-1985) – երգիչ
* Կարլ Բուրման – ճարտարապետ
* Յաակ Յոալա (1950–2014) – էստրադային երգիչ
* Հեյնո Կալյուստե (1925-1989) – երգչախմբի դիրիժոր
* Էուգեն Կապպ (1908-1996) – էստոնացի կոմպոզիտոր
* Նիկոլայ Կարոտամմ (1901-1969) – կուսակցական գործիչ
* Պաուլ Կերես (1916-1975) – գրոսմայստեր
* Տինիս Կինտ (1896-1991) – Տարագրության մեջ Էստոնայի կառավարության նախագահ (1970-1990)
* Կալյո Կիյսկ (1925–2007) – էստոնացի դերասան
* Լիդիա Կոյդուլա (1843-1886) – բանաստեղծուհի
* Կոնստանտին Կոնիկ (1873-1936) – էստոնացի վիրաբույժ, քաղաքական գործիչ
* Յոհաննես Կոտկաս (1915-1998) – մարզիկ
* Հենդրիկ Կրումմ (1934-1989) – օպերային երգիչ
* Ռայմոնդ Կուլլ (1882-1942) – էստոնացի դիրիժոր
* Բորիս Կումմ (1897-1958) – գեներալ-մայոր
* Տիյտ Կուուզիկ (1911-1990) – օպերային երգիչ
* Բորիս Կիրվեր (1917-1994) – կոմպոզիտոր
* Իվան Կեբին (1905-1999) – կուսակցական գործիչ
* Օլգա Լաուրիստին (1903–2005) – հեղափոխական
* Հանս Լեբերեխտ (1910-1960) – գրող
* Արթուր Լեմբա (1885-1963) – կոմպոզիտոր
* Սուլև Լույկ (1954-1997) – դերասան
* Բրունո Լուկ (1909-1991) – երաժիշտ, դաշնակահար
* Լենարտ Մերի – Էստոնիայի երկրորդ նախագահ (1992–2001)
* Միկ Միկիվեր – ԽՍՀՄ ժողովրդական արտիստ
* Լեպո Միկկո – Էստոնական ԽՍՀ ժողովրդական նկարիչ
* Գեորգ Օթս – երգիչ, ԽՍՀՄ ժողովրդական արտիստ
* Վոլդեմար Պանսո – ԽՍՀՄ ժողովրդական արտիստ
* Լիլլի Պրոմետ (1922–2007) – Էստոնական ԽՍՀ վաստակավոր գրող
* Էնդել Պուսեպ – խորհրդային օդաչու և պետական գործիչ
* Կոնստանտին Պյատս – Էստոնիայի առաջին նախագահը (1938-1940).
* Վալդեկո Ռատասեպպ (1912-1977) – Էստոնական ԽՍՀ ժողովրդական արտիստ
* Յուհան Սմուուլ (1922-1971) – էստոնացի խորհրդային գրող
* Անտոն Հանսեն Տամսաարե – գրող
* Լեմբիտ Ուլֆսակ (1947–2017) – թատրոնի և կինոյի խորհրդային և էստոնացի դերասան, կինոռեժիսոր, Էստոնական ԽՍՀ ժողովրդական արտիստ
* Լիյսու Օֆելյա Հանսեն (1937-1968) – էստոնացի լողորդուհի
* Յոհաննես Հինտ – գյուտարար
* Հեյնո Էլլեր (1887-1970) – էստոնացի կոմպոզիտոր
* Գուստավ Էռնեսաքս (1908-1993) – էստոնացի դիրիժոր
* Անտս Էսկոլա (1908-1989) – էստոնացի դերասան
* Աուգուստ Յակոբսոն (1904-1963) – էստոնացի գրող
* Յուրի Յարվետ (1919-1995) – ԽՍՀՄ ժողովրդական արտիստ

## Ծանոթագրություններ

## Արտաքին հղումներ
* Անտառային գերեզմանատան պլանը
* Поисковик по кладбищам

Կատեգորիա:Տալլինի գերեզմանատներ